stanford-oval/wikipedia huggingface dataset:
Tangshan

| Tangshan |
| --- | --- |

 Tangshanin sijainti Kiinan Hebein maakunnassa
 Tangshan
 Koordinaatit: 39°37′23″N, 118°10′34″E 
Valtio:  Kiina
Maakunta:  Hebei
Pinta-ala:  
 – Kokonaispinta-ala:  13 206 km²
Väkiluku (2010):  7 577 289
Aikavyöhyke:  UTC+8
Suuntanumero(t):  +86 (0)315
 
 tangshan.gov.cn 
Infobox OKVirheellinen NIMI-arvo: 
Tangshan (kiin. 唐山市, pinyin: Tángshān Shì)) on prefektuuritason kaupunki Hebein maakunnassa Pohjois-Kiinassa. Kaupungin keskusta sijaitsee noin 105 kilometriä Tianjinistä koilliseen ja 160 kilometriä Pekingistä itään. Kaupungin väkiluku on 7,577 miljoonaa (2010) ja pinta-ala 13 206 neliökilometriä.
Kaupunki rajoittuu etelässä Bohainmereen, lännessä Tianjinin suurkaupunkiin. Pohjoisessa naapurina on Chengden ja idässä Qinhuangdaon prefektuuritason kaupunki.
Piirikuntatasolla kaupunki jakautuu 14 osaan seuraavasti (2010):
| --- | --- |
 Kaupunkipiirit (7) Caofeidian (aiemmin Tanghai) (曹妃甸区), 184,931  Fengnan (丰南区), 595 467 as.  Fengrun (丰润区), 916 092 as.  Guye (古冶区), 358 461 as.  Kaiping (开平区), 262 571 as.  Lubei (路北区), 743 504 as.  Lunan (路南区), 311 076 as. Piirikuntatason kaupungit (2) Qian’an (迁安市), 728 160 as.  Zunhua (遵化市), 737 011 as. :  Piirikunnat (5) Laoting (乐亭县), 526 222 as.  Luannan (滦南县), 584 518 as.  Luan (滦县), 554 315 as.  Qianxi (迁西县), 390 128 as.  Yutian (玉田县), 684 833 as.
Ilmasto

Tangshanissa on Köppenin ilmastoluokituksen mukaan kuumakesäinen mannerilmasto. Kesät ovat kuumia ja sateisia, talvella on kuivaa ja kylmää. Vuoden keskilämpötila on noin 11 °C ja keskimääräinen sademäärä 630 millimetriä. Heinäkuu on lämpimin kuukausi. Silloin vuorokauden keskilämpötila on noin 25 °C. Viilein kuukausi on tammikuu, jolloin keskilämpötila on noin –5 °C. Sateisin kuukausi on heinäkuu, jolloin sataa keskimäärin noin 210 millimetriä. Tammikuu puolestaan on kuivin kuukausi. Silloin keskimääräinen sadanta on 4 millimetriä.
Historia

Tangashanin seutu on ollut arkeologisten löydösten perusteella asuttu jo 45 000 vuotta sitten.
28. heinäkuuta 1976 Tangshanissa sattui yksi historian tuhoisimmista maanjäristyksistä, voimakkuudeltaan 7,8-8,2 Richterin asteikolla. Maanjäristyksen uhrien määräksi on virallisissa lähteissä ilmoitettu 255 000, mutta todellinen luku saattaa olla huomattavasti suurempi. Useimmissa asiantuntija-arvioissa puhutaan vähintään puolesta miljoonasta tai jopa miljoonasta kuolonuhrista. Järistys herätti pelkoa myös Pekingissä, ja se on haluttu yhdistää Kiinan politiikan saman kesän merkittäviin tapahtumiin. Mao Zedong kuoli noin kuukautta myöhemmin, 2. syyskuuta 1976. Perinteisesti Kiinassa on uskottu, että suuret luonnonmullistukset ovat merkkejä Taivaan mandaatin vaihtumisesta ja hallitsijan kauden päättymisestä.
Talous

Tangshan on vanhastaan Kiinan posliiniteollisuuden keskuksia. 1900-luvulla Tangshan oli Kiinan nopeimmin teollistuvia kaupunkeja. Kaupungin lähistöllä avattiin suuria hiilikaivoksia ja Kiinan suurin sementtitehdas. Vuoden 1976 maanjäristyksen jälkeen niin asuinrakennukset kuin teollisuuslaitokset on jouduttu rakentamaan uudelleen. Kaupunki on edelleen merkittävä metalli- ja keramiikkateollisuuden keskus.
Tangshanin satama kuuluu rahtimäärältään Kiinan kymmenen ja maailman viidentoista suurimman sataman joukkoon.
Aiheesta muualla

Kuvia tai muita tiedostoja aiheesta Tangshan Wikimedia Commonsissa
Tangshan City Information (erityisesti talouspainotus) (englanniksi) (chinaknowledge.com)
China Postal code Hebei Province (prefektuuri ja piirikuntataso) (englanniksi) (youbianku.com)
Tempelhofin lentoasema

Tempelhofin lentoasema ulkoa.
Tempelhofin lentoasema sisältä.
Tempelhofin lentoasema (saks. Flughafen Berlin-Tempelhof) (IATA: THF, ICAO: EDDI) on Tempelhofin kaupunginosassa, Berliinissä sijaitseva käytöstä poistettu lentoasema.
Toimiessaan se oli yksi Berliinin kolmesta lentoasemasta. Lentoasema otettiin käyttöön 1923, mikä tekee siitä maailman vanhimman matkustajaliikennelentoaseman. [lähde? ] Lentoasemaa uudistettiin 1930-luvulla. Tuolloin rakennettu puolikaaren muotoinen, 1 230 metriä pitkä lentokonehalli- ja terminaalirakennus kuuluu edelleen Euroopan pisimpien rakennuksen joukkoon. Tempelhof oli käytössä myös Berliinin ilmasillassa.
Sulkeminen

Lentoasema suljettiin pysyvästi 31. lokakuuta 2008. Lentoaseman liikenne vähentyi osittain siksi, että sen kiitotiet olivat liian lyhyitä vastaanottaakseen raskaampaa kalustoa. Myös kentän sijainti tiiviisti rakennetun kaupungin keskellä koettiin ongelmalliseksi. Siksi asemalta lennettiin viime vuosina pääasiassa Saksan sisäisiä lentoja. Tempelhofin ohella myös Tegelin lentoasema korvattiin vuonna 2020 valmistuneella uudella Berlin-Brandenburgin kansainvälisellä lentoasemalla.
Julkinen liikenne

Lentoaseman terminaalirakennuksen vieressä sijaitsee Berliinin metron U6-linjan asema Platz der Luftbrücke.
Tapahtumia

Vuonna 2015 lentokentällä järjestettiin uuden Formula E -kilpa-autosarjan osakilpailu.
Aiheesta muualla

Kuvia tai muita tiedostoja aiheesta Tempelhofin lentoasema Wikimedia Commonsissa
Tarhaukonhattu

| Tarhaukonhattu |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Leinikkikasvit Ranunculaceae
Suku::  Ukonhatut Aconitum
Laji::  × stoerkianum
Kaksiosainen nimi
 Aconitum × stoerkianum  Rchb. 
Katso myös
   Tarhaukonhattu Commonsissa 
Infobox OKNimi-testi OK: 
Tarhaukonhattu (Aconitum × stoerkianum) on monivuotinen leinikkikasvi. Kasvi on myös vanha, perinteinen koristekasvi. Risteymälajin vanhemmat ovat mahdollisesti huppu-ukonhattu (Aconitum napellus) ja Aconitum variegatum.
Ulkonäkö ja koko

Tarhaukonhattu on vankkavartinen ja kasvaa 80–150 senttimetriä korkeaksi. Varren yläosa on kalju. Juurakko on mukulamainen. Aluslehdet ovat pitkäruotisia, varsilehdet lyhytruotisia tai aivan ylimmät ruodittomia. Tummanvihreän lehden lapa on kolmisorminen, lehdykät kapeahkoja, 2–3-jakoisia ja hampaisia. Kukinto on lähes aina haarova, melko harsu ja kalju terttu. Karvaiset kukkaperät ovat tavallisesti kukkia pitempiä. Isot, vastakohtaiset kukat ovat sinisiä tai sinisen ja valkoisen kirjavia. Kukan verhiö on teriömäinen ja viisilehtinen. Verholehti on kypärämäinen, leveytensä korkuinen tai hieman leveyttään korkeampi ja kooltaan 11–20 x 12–20 mm. Reunoja lukuun ottamatta verholehti on kalju. Terälehdet ovat muuntuneet mesilehdiksi, joista kaksi ylintä ovat suorina mesikannuksina verholehden sisällä. Muut mesilehdet puuttuvat tai ovat hyvin pieniä. Tarhaukonhattu kukkii Suomessa heinäkuusta syyskuuhun. Kukinnan jälkeen kukkiin muodostuu tavallisesti kolme, joskus neljä tai viisi heikosti kehittynyttä ja siemenetöntä tuppiloa. Muiden ukonhattujen tapaan koko kasvi on hyvin myrkyllinen.
Tarhaukonhattu muistuttaa suuresti toista yleisesti viljeltyä ukonhattulajia, aitoukonhattua (A. napellus subsp. lusitanicum).
Levinneisyys

Alun perin tarhaukonhattu on peräisin Keski-Euroopasta, mutta on levinnyt monin paikoin alkuperäisen esiintymisalueensa ulkopuolelle viljelykarkulaisena. Suomessa tarhaukonhattua kasvatetaan koristekasvina, ja sitä voi tavata villiintyneenä viljelyjäänteenä tai -karkulaisena Keski-Lappia myöten.
Elinympäristö

Viljelykarkulaisena tarhaukonhattua tavataan pihoissa, puistoissa, pientareilla ja joutomailla.
Käyttö

Tarhaukonhattu on vanha koristekasvi, jota Suomessakin viljelty pitkään. Esimerkiksi Oulussa sitä on kasvatettu koristekasvina ainakin 1800-luvun puolivälistä saakka.
Aiheesta muualla

Kasviatlas 2021: Tarhaukonhattu (Aconitum ×stoerkianum) Suomessa.
Pohjolan kasvien pauloissa: Aconitum xstoerkianum – tarhaukonhattu
The Hidden Wiki

￼hidden Wikin mielipide lapsipornosta ja sen katsojista Anonymouksen iskun jälkeen
The Hidden Wiki viittaa useisiin piilopalveluna Tor-verkossa toimiviin samankaltaisiin sivuihin, joihin on koottu linkkilistoja ja tietosanakirjamaisia artikkeleita wiki-muodossa. Suuri osa linkeistä johtaa erilaisille keskusteluforumeille, mutta osa linkeistä väittää johtavansa sivustoille joiden kautta voi ostaa huumeita, rahanpesua, räjähteitä, väärennettyjä passeja tai sivustoille joilta löytyy lapsipornoa. Valtaosa näistä on kuitenkin erilaisia huijaus- tai phishing-sivustoja.
Viranomaiset sulkivat alkuperäisen sivuston vuonna 2014, nykyään samassa osoitteessa toimii toinen samanniminen sivusto.
Tausta

Tor-piilopalveluna toimiva Hidden Wiki käyttää .onion-näennäisverkkotunnusta ja siihen pääsee vain Tor-verkon kautta. Sivulla on kokoelma linkkejä eri aiheista muihin piilopalveluihin joilla myydään huumeita ja muuta kiellettyä, kuten Silk Roadille.
Anonymouksen lapsipornon vastainen isku

Marraskuussa vuonna 2011 Anonymous-haktivistit aloittivat Operation Darknetiksi kutsutun operaation, jossa useiden Tor-verkossa piilopalveluina toimivien lapsipornosivujen toiminta keskeytettiin palvelunestohyökkäyksellä muun muassa monia lapsipornosivuja palvelimillaan pitävän hosting-palvelu Freedom Hostingia vastaan. Anonymouksen viestissä ryhmä kertoi löytäneensä linkin sivulle Hidden Wikistä, ja että sivustolla olisi yli 100 gigatavua lapsipornoa. Anonymouksen iskun jälkeen  Hidden Wiki on ilmoittanut ettei julkaise lapsipornoa sisältävää sisältöä.
The Heretic Anthem

| ”The Heretic Anthem” Slipknot |
| --- | --- | --- |

Singlen tiedot
 Albumilta: Iowa
 Äänitetty : 2001   Sound City   Sound Image, Van Nuys, Los Angeles, Kalifornia
 Julkaistu: 2001
 Formaatti: CD
 Tuottaja(t): Slipknot
 Tyylilaji: Nu metal, Death Metal
 Kesto: 04.19
 Levy-yhtiö: Roadrunner Records
Slipknotin muut singlet
| ”Spit It Out” 2000 | ”The Heretic Anthem” 2001 | ”Left Behind” 2001 |
The Heretic Anthem (tunnetaan myös nimillä Heretic Song ja 555 to 666) on yhdysvaltalaisen metalliyhtye Slipknotin single vuodelta 2001. The Heretic Anthem on Iowa-albumin kuudes kappale.
Kappaleet

”The Heretic Anthem (Rough Mix)” – 4.19
Kokoonpano

Sid Wilson – DJ
Joey Jordison – rummut
Paul Gray – basso
Chris Fehn – lyömäsoittimet
James Root – kitara
Craig ”133” Jones – samplet
Shawn ”Clown” Crahan – lyömäsoittimet
Mick Thomson – kitara
Corey Taylor – laulu
Slipknot
| --- | --- |
Albumit:  Slipknot – Iowa – Vol. 3: The Subliminal Verses –  All Hope Is Gone - .5: The Gray Chapter - We Are Not Your Kind - The End, So Far
Muut julkaisut:  9.0: Live | Luettelo Slipknotin demoista
Katso myös:  Stone Sour - Murderdolls - DJ Starscream - Roadrunner United - Korn - Ministry
The High End of Low

| The High End of Low Marilyn Manson |
| --- | --- | --- |

Studioalbumin tiedot
 Julkaistu: 21. toukokuuta 2009
 Tuottaja(t): Marilyn Manson, Sean Beavan, Chris Vrenna
 Tyylilaji: alternative metal, industrial metal, heavy metal
 Kesto: 72.12
 Levy-yhtiö: Interscope
Listasijoitukset
  4.  9.
Marilyn Mansonin muut julkaisut
| Eat Me, Drink Me 2007 | The High End of Low 2009 | Born Villain 2012 |
Singlet albumilta The High End of Low
 ”We’re from America” Julkaistu: 27. maaliskuuta 2009  ”Arma-goddamn-motherfuckin-geddon” Julkaistu: 18. toukokuuta 2009
The High End of Low on Marilyn Mansonin kahdeksas studioalbumi, joka julkaistiin 21. toukokuuta 2009.
Albumi debytoi Yhdysvalloissa Billboard 200 -listan neljännellä sijalla. Suomessa se nousi virallisen albumilistan sijalle yhdeksän.
Kappaleet

Devour – 3.46
Pretty as a ($) – 2.45
Leave a Scar – 3.55
Four Rusted Horses – 5.00
Arma-Goddamn-Motherfuckin-Geddon – 3.39
Blank and White – 4.27
Running to the Edge of the World – 6.26
I Want to Kill You Like They Do in the Movies – 9.02
WOW – 4.55
Wight Spider – 5.33
Unkillable Monster – 3.44
We're From America – 5.04
I Have to Look Up Just to See Hell – 4.12
Into the Fire – 5.15
15 – 4.21
Arma-Goddamn-Motherfuckin-Geddon – 3.30 (The Teddybears Remix, bonuskappale)
Into the Fire – 4.35 (Alternate Version, bonuskappale)
Arvostelut

AllMusic:
Imperiumi: 7-/10
Metacritic: 58/100
Rolling Stone:
Soundi:
Theia

Theia (m.kreik. Θεία, "jumalatar") oli kreikkalaisessa mytologiassa Uranoksen ja Gaian tytär, yksi kahdestatoista alkuperäisestä titaanista. Hänet tunnettiin myös nimillä Euryfaessa ("kauaksi loistava") ja Aithra ("kirkas sininen taivas").
Veljelleen ja puolisolleen Hyperionille hän synnytti lapset Helios ("aurinko"), Selene ("kuu") ja Eos ("aamurusko").
Tammi (peli)

| tammi |
| --- | --- |

Julkaisuvuosi:  tunnettu yli 5000 vuotta
Pelaajia:  2
Pelin kesto:  alle 10 minuutista tunteihin
Monimutkaisuus:  matala
Strategisuus:  korkea
Satunnaisuus:  ei lainkaan
 BoardGameGeek 
Tammi on strateginen kahden hengen lautapeli ja vanhimpia edelleen pelattavia lautapelejä.
Historia

Tammea tiedetään pelatun Ranskassa jo tuhat vuotta sitten, mutta sitä arvellaan jossain muodossa pelatun jo muinaisessa Egyptissäkin. Mahdollisesti se juontaa juurensa shakkiin, jota on yksinkertaistettu nappuloiden ja niiden liikkeen osalta. Keskiajalla pelin nimeksi Ranskassa tuli jeu de dames (daamien peli), josta suomen "tammi" on peräisin. Nimensä mukaisesti peli oli erityisesti naisten suosiossa siinä, missä shakki oli enemmän miesten peli.
Angloamerikkalaisen tammen säännöt

Tammi on levinnyt ympäri maailmaa lukuisina erilaisina muunnelmina, joiden säännöt poikkeavat toisistaan. Useissa muunnelmissa pelataan 8×8-laudalla ja 12 nappulalla, kansainvälisessä muunnelmassa 10×10-laudalla ja 20 nappulalla, ja kanadalaisessa muunnelmassa 12×12-laudalla ja 30 nappulalla.
Tammen angloamerikkalaisessa muunnelmassa käytetään 8×8 ruudun shakkilautaa. Toisella pelaajalla on 12 valkoista ja toisella 12 tummaa (punaista) nappulaa.
Pelaajat valitsevat arpomalla, kumpi on punainen ja kumpi valkoinen. Pelaajat asettavat nappulansa oman päätynsä kolmen ensimmäisen vaakarivin mustille ruuduille. Koko pelin aikana käytetään ainoastaan mustia ruutuja.
Pelin aloittaa pelaaja, jolla on punaiset nappulat. Nappuloita siirretään vuorotellen askelen verran mustia ruutuja pitkin etuviistoon. Jos oman nappulan edessä on vihollisnappula, jonka takana on vapaa ruutu, nappulan voi "syödä" hyppäämällä sen yli eli siirtämällä oman nappulansa syödyn nappulan taakse ja poistamalla syöty nappula laudalta.
Jos pelaajalla on mahdollisuus syödä jokin vastustajan nappuloista, hänen on tehtävä niin. Jos syömiseen on useita vaihtoehtoja, pelaaja saa valita, minkä niistä käyttää. Samalla pelivuorolla voi syödä useampiakin vihollisnappuloita, jos samalla nappulalla pystyy tekemään useamman peräkkäisen loikan vihollisnappuloiden yli. Tässäkin pätee pakkosyönti eli jos pelaajalla on mahdollisuus jatkaa vuoroaan syömällä samalla nappulalla useampi vastustajan nappula peräjälkeen, hänen on tehtävä niin.
Mikäli nappula pääsee laudan viimeiselle riville, siitä tulee "kuningas" tai "tammi", joka pystyy tavallisista nappuloista poiketen liikkumaan laudalla myös takaviistoon. Kuningasnappula merkataan laittamalla sen päälle toinen pelinappula.
Jos pelaaja saavuttaa laudan päädyn syömällä vastustajan nappulan, hän ei saa jatkaa syömistä enää samalla vuorolla, vaikka siihen muutoin tarjoutuisikin mahdollisuus.
Pelin tarkoituksena on syödä kaikki vihollisnappulat tai saada vastustaja tilanteeseen, jossa tämä ei voi liikuttaa ainoatakaan nappulaansa. Kumpi tahansa pelaaja voi omalla vuorollaan luovuttaa pelin tai ehdottaa tasapeliä, joka julistetaan kummankin pelaajan siihen suostuessa.
Tietokoneen ratkaisemana

8×8-kokoisella laudalla pelattava tammen angloamerikkalainen muunnelma on monimutkaisin täysin ratkaistu peli 5 x 1020 mahdollisella asemallaan. Mikäli kumpikin osapuoli pelaa täydellistä peliä, on tuloksena tasapeli. Albertan yliopiston tutkimusryhmä kehitti vuodesta 1989 alkaen Chinook-ohjelmaa, joka tuntisi tammen kaikki 500 triljoonaa mahdollista pelitilannetta. Heinäkuussa 2007 ryhmä ilmoitti saaneensa ohjelman valmiiksi ja ratkaisseensa tammen. Ohjelmaa vastaan pelatessa voi saavuttaa maksimissaan tasapelin.
Aiheesta muualla

Kuvia tai muita tiedostoja aiheesta Tammi (peli) Wikimedia Commonsissa
Ilmainen tietokonevastustaja "Checkerboard"
Tammea käsittelevä web-aikakauslehti
JavaScript-tammipeli
Pelaa tammipeliä ilmaiseksi (Arkistoitu – Internet Archive)
Ukrainalainen Viktorija Motritško, tammen naisten maailmanmestari vuodelta 2023.
Yhdysvaltalaista Marion Tinsleyä pidetään kaikkien aikojen parhaana tammenpelaajana. Hän hallitsi peliä vuosien 1950–1995 aikana ja voitti myös Chinook-ohjelman 1990-luvulla ennen kuin se ratkaisi tammen.
Tamarod

Tamarod (arab. تـمـرد‎, tamarrud, ”kapinointi”) oli Egyptissä toiminut oppositioliike, joka tähtäsi maan 
presidentin Muhammad Mursin syrjäyttämiseen. Mursin vastustus pohjautui siihen, että hän oli muslimi, Tamarod kannatti maallista hallitusta.
Tamarod väitti keränneensä 22 miljoonaa nimeä Mursia vastaan. Tamarod järjesti Mursin hallinnon kukistaneet protestit, joihin osallistui valtava määrä ihmisiä.selvennä Kenraali Abdel Fattah al-Sisi kaappasi 3. heinäkuuta 2013 vallan ja syrjäytti Mursin.
Perustaminen

Tamarodin perusti Arabikevään aktivisti Mahmoud Badr.
Tamarod myös julisti, ettei vuoden 2011 vallankumous ollut muuttanut mitään: parantanut köyhien asemaa, luonut turvallisuutta ja protesteissa tapetut hallituksen vastustajat eivät edelleenkään saaneet oikeutta.
Nimien keräys

Tamarod tähtäsi 15 miljoonan nimen keräämiseen ennen 20. kesäkuuta 2013, jolloin oli kulunut vuosi islamistisen Mursin valinnasta. Mursi oli voittanut 13 miljoonalla äänellä kesällä 2012 presidentinvaalit. Reuters väitti, että Egyptin sisäministeriö ja poliisit olisivat auttaneet Tamarodia nimien keruussa ja mielenosoitusten järjestämisessä.
Liike ilmoitti 29. kesäkuuta keränneensä yli 29 miljoonaa ääntä. Moni myönsi tosin kirjoittaneensa paperin jopa 20 kertaa. Tamarodia vastusti Muslimiveljeskunta, johon presidentti Mursikin kuului. Muslimiveljeskunnan Tagarrod (”puolueettomuus”) -kampanja keräsi 11 miljoonaa ääntä.
Mursi pois vallasta

Tamarod auttoi aloittamaan kesän 2013 protestit. Näiden takia
armeija syrjäytti Mursin sotilasvallankaappauksessa 3. heinäkuuta 2013. Edellisenä päivänä Tamarod oli uhannut Mursia siviilivastarinnalla.
Yhdysvaltoja vastaan

Kun Mursi oli syrjäytetty, Yhdysvallat arvosteli sotilasvallankaappausta. Tamarod aloitti kampanjan Yhdysvaltoja vastaan. Tamarod kannatti Syyrian hallitusta maan sisällissodassa.
Tamarod 2, Taharor

Vuonna 2014 Tamarodista irtautui vallan kaapannutta kenraali Al-Sisiä vastustava "Tamarod 2" tai "Taharor", joka ajoi Mohamed ElBaradeita presidentiksi. Taharorin mukaan Tamarod ei piitannut poliisiväkivallasta. Nämä entiset Tamarodin jäsenet väittivät,
että jotkut Tamarodin perustajista kuuluivat salaiseen polisiin. Tamarodia on myös eräiden ääninauhojen pohjalta väitetty vallan kaapanneen kenraali al-Sisin avustajiksi.
The Maryland Zoo

| The Maryland Zoo |
| --- | --- |
Sijainti:  Baltimore, Yhdysvallat
Entiset nimet:  Baltimore Zoo
Perustettu:  1876
Organisaatio
Jäsenyydet:  AZA
Seepra Marylandin eläintarhassa.
Maryland Zoo (entinen nimi Baltimore Zoo) on Baltimoren kaupungissa Yhdysvalloissa sijaitseva eläintarha, jossa on yli 2 000 eläintä. Siellä on muiden muassa jääkarhuja, kirahveja, tiikereitä ja lintuja.
Eläintarha avattiin vuonna 1876, ja se on Yhdysvaltojen kolmanneksi vanhin eläintarha. Ennen 1990-luvulla tehtyjä peruskorjauksia se oli Yhdysvaltojen pienimpiä ja epäsiisteimpiä eläintarhoja. Talousvaikeuksien vuoksi eläintarhasta osa jouduttiin sulkemaan 2004 ja eläimiä siirrettiin lainaan muihin eläintarhoihin.[lähde? ]
Tarha on mukana monissa suojeluohjelmissa, kuten vuorigorillojen eläinlääketieteellisessä ohjelmassa. Siellä myös kuntoutetaan paikallisia lintuja, etenkin petolintuja ja valkopäämerikotkia.
Aiheesta muualla

Marylandin eläintarhan sivusto
Thegerström

Thegerström on muun muassa seuraavien ruotsalaisten henkilöiden sukunimi:
Ferdinand Thegerström (1826–1910), näyttelijä
Hilda Thegerström (1838–1907), säveltäjä, pianisti
Mathilda Thegerström (1829–1902), näyttelijä
Robert Thegerström (1857–1919), taidemaalari
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tesseract (ohjelmisto)

Tesseract on tekstintunnistusohjelmisto eri käyttöjärjestelmille. Se on ilmainen ohjelmisto, joka on julkaistu vapaan Apache-lisenssin alaisena.
Ohjelmistoa kehitti alun perin Hewlett-Packardin tutkimuslaboratorio Bristolissa Isossa-Britanniassa ja Greeleyssa Coloradossa USA:ssa vuosien 1985–1994 välillä. Vuonna 1996 ohjelmisto siirrettiin Windowsille ja C++-kielelle 1998. Vuonna 2005 HP julkaisi Tesseractin avoimena lähdekoodina. Vuodesta 2006 marraskuuhun 2018 sitä kehitti Google.
Tesseract on perustaltaan komentoriviohjelma. Sille on graafisia käyttöliittymiä, esimerkiksi gImageReader  Windowsille, OCRFeeder  Linuxille ja PDF OCR X macOS:lle.
Tessa Worley

| Mitalit | Mitalit | Mitalit |  |
| --- | --- | --- | --- |
|  Tessa Worley |  Tessa Worley |  Tessa Worley |  |
Maa:   Ranska
Naisten alppihiihto
| MM-kilpailut  | MM-kilpailut  | MM-kilpailut  |  |
|  Kultaa | Garmisch-Partenkirchen 2011 | joukkuekilpailu |  |
|  Kultaa | Schladming 2013 | suurpujottelu |  |
|  Kultaa | Sankt Moritz 2017 | suurpujottelu |  |
|  Kultaa | Sankt Moritz 2017 | joukkuekilpailu |  |
|  Pronssia | Garmisch-Partenkirchen 2011 | suurpujottelu |  |
|  Pronssia | Cortina d'Ampezzo 2021 | parisuurpujottelu |  |
Tessa Worley (s. 4. lokakuuta 1989 Annemasse, Ranska) on ranskalainen alppihiihtäjä. Hän on kaksinkertainen suurpujottelun maailmanmestari ja niin ikään kaksinkertainen suurpujottelucupin voittaja.
Arvokilpailut

Worley saavutti pronssia junioreiden MM-kilpailujen suurpujottelussa Formigalissa 2008. Aikuisten arvokilpailuihin hän osallistui ensimmäisen kerran Val d'Isèren MM-kilpailuissa 2009 sijoittuen suurpujottelussa seitsemänneksi. Garmisch-Partenkirchenin MM-kilpailuissa 2011 hän voitti kultaa joukkuekilpailussa ja pronssia suurpujottelussa. Hän voitti suurpujottelun maailmanmestaruuden Schladmingissa 2013. Sankt Moritzin MM-kilpailuissa 2017 hän voitti kultaa suurpujottelussa ja joukkuekilpailussa sekä sijoittui supersuurpujottelussa kahdeksanneksi. Pyeongchangin olympialaisissa 2018 hän oli suurpujottelussa seitsemäs. Åren vuoden 2019 MM-kilpailuissa Worley sijoittui suurpujottelussa kuudenneksi ja supersuurpujottelussa kuudenneksitoista. Cortina d’Ampezzon MM-kilpailuissa 2021 hän saavutti pronssia parisuurpujottelussa sekä oli suurpujottelussa seitsemäs ja supersuurpujottelussa kolmastoista. Pekingin olympialaisissa 2022 hän sijoittui supersuurpujottelussa 19:nneksi. Courchevelin / Méribelin MM-kilpailuissa 2023 hän oli supersuurpujottelussa yhdeksäs.